**Ministru kabineta noteikumu „Noteikumi par psihosociālās rehabilitācijas pakalpojumu personām ar onkoloģisku slimību un to ģimenes locekļiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par psihosociālās rehabilitācijas pakalpojumu personām ar onkoloģisku slimību un to ģimenes locekļiem” (turpmāk – noteikumu projekts) izstrādāts, pamatojoties uz likumā „Grozījumi Sociālo pakalpojumu un sociālās palīdzības likumā” noteikto deleģējumu (pieņemts 2017.gada 12.janvārī, stājās spēkā 2017.gada 9.februārī), kurā paredzēts, ka valsts atbilstoši gadskārtējā valsts budžeta likumā piešķirtajiem līdzekļiem no 2018.gada 1.janvāra nodrošina psihosociālo rehabilitāciju personām ar onkoloģisku slimību un viņu ģimenes locekļiem (tuviniekiem) (Sociālo pakalpojumu un sociālās palīdzības likuma (turpmāk – likums) 13.panta pirmās daļas 12.punkts, 2.1 daļa, 21.1pants, pārejas noteikumu 28.punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālo pakalpojumu attīstības pamatnostādnes (apstiprinātas ar Ministru kabineta 2013.gada 4.decembra rīkojumu Nr. 589) kā vienu no iedzīvotājiem nepieciešamo rehabilitācijas pakalpojumu nodrošināšanu negatīvi ietekmējošajiem faktoriem atzīmē normatīvajos aktos pastāvošo stingro nošķīrumu starp sociālās aprūpes/sociālās rehabilitācijas pakalpojumiem un veselības aprūpes pakalpojumiem. Onkoloģisko slimnieku gadījumā viens no risinājumiem, lai nodrošinātu optimālu, klientu vajadzībām un veselības stāvoklim atbilstošu pakalpojumu pieejamību, ir no valsts budžeta finansētu psihosociālās rehabilitācijas pakalpojumu piedāvājums onkoloģiskajiem slimniekiem pēc onkoloģiskās slimības ārstēšanas kursa beigām. Šādi pakalpojumi palīdzētu onkoloģiskajiem slimniekiem pēc ārstēšanās procesa beigām sekmīgāk pārvarēt slimības sekas un atgriezties līdzšinējā dzīvē.  Labklājības ministrijas sagatavotais likuma grozījumu projekts izskatīšanas gaitā Saeimā tika papildināts ar valsts pienākumu, sākot no 2018.gada, atbilstoši ikgadējā valsts budžeta likumā piešķirtajiem līdzekļiem nodrošināt psihosociālo rehabilitāciju personām ar onkoloģisku slimību un to ģimenes locekļiem (tuviniekiem).  Atbilstoši likumam psihosociālās rehabilitācijas pakalpojuma veidu, apjomu, saturu, saņemšanas nosacījumus un piešķiršanas kārtību nosaka Ministru kabinets. Savukārt pakalpojuma nodrošināšana deleģēta Onkoloģisko slimnieku atbalsta biedrībai „Dzīvības koks” (turpmāk - Biedrība).  2014. gadā Nacionālais veselības dienests (NVD) apstiprinājis krūts vēža diagnostikas, ārstēšanas un dinamiskās novērošanas klīniskās vadlīnijas.[[1]](#footnote-1) 2015. gada laikā NVD apstiprinājis trīs vēža diagnostikas, ārstēšanas un dinamiskās novērošanas klīniskās vadlīnijas[[2]](#footnote-2) (ādas vēža un melanomas; priekšdziedzera vēža; kuņģa vēža). Visās klīniskajās vadlīnijās norādīts, ka pacientiem pēc pārciestās ārstēšanas nepieciešama psihoemocionāla rehabilitācija, lai ātrāk adaptētos savai slimībai vai terapijas radītām sekām.  Kopš 2009.gada onkoloģisko pacientu psihosociālo rehabilitāciju realizē Biedrība programmas „Spēka Avots” ietvaros, kuru tā izstrādājusi sadarbībā ar nozares ekspertiem un speciālistiem, balstoties Eiropas valstu pieredzē.  Programma pašreiz organizēta kā 5 dienu nometne, kuras dienaskārtību veido 3 galvenie elementi:  1. Grupu darbs un grupu terapija;  2. Informācija par slimību un tās dažādajiem aspektiem;  3. Fiziskās aktivitātes.  Elementu saturs, mērķi un apjoms tiek variēts atbilstoši onkoloģiskās diagnozes specifikai, pakalpojuma saņēmēja vecumam, dzimumam un tuvinieku iesaistei, tādējādi izveidojot dažādus psihosociālās rehabilitācijas pakalpojuma kursus.  Kursa mērķis ir panākt onkoloģiskā slimnieka**:**   * psiholoģiskās pašsajūtas un fiziskās funkcionēšanas spēju uzlabojumu atbilstoši pacienta īpatnībām; * seksuālo labsajūtu, tajā skaitā spēju pieņemt savu ķermeņa tēlu; * sociālo funkcionēšanu; * darba spējas; * izpratni par slimību, tās ārstēšanu un palielināt uzticību ārstēšanas procesam un ārstu rekomendācijām.   Attiecībā uz personas ģimeni mērķis ir panākt ģimenes locekļu (tuvinieku) psiholoģisko atbalstu slimniekam, kā arī uzlabot ģimenes kā veseluma sociālo funkcionēšanu.  Plānots, ka Biedrība varēs nodrošināt kursus šādu audzēja lokalizāciju gadījumos:   * krūts vēža gadījumā; * onkoginekoloģiskās slimības gadījumā; * gremošanas orgānu audzēja gadījumā; * ādas vēža un melanomas gadījumā; * prostatas vēža gadījumā; * urīnpūšļa un nieru vēža gadījumā; * kakla, mutes un elpošanas orgānu vēža gadījumā; * ausu, deguna un mutes vēža gadījumā; * plaušu vēža gadījumā; * neiroloģiskās un endokrīnas sistēmas audzēju gadījumā ; * limfoīdo, asinsrades un radniecīgo audu audzēja gadījumā.   Biedrība paredzējusi rīkot arī speciālus kursus vecākiem ar bērniem:   * ja vēzis ir bērnam; * ja vēzis ir vecākam.   Tāpat Biedrība plāno nodrošināt kursus personām, neatkarīgi no audzēja lokalizācijas, par šādām tēmām:   * par dzīvi pēc ķīmijterapijas; * par rekreācijas un fiziskās aktivitātes izmantošanu onkoloģiskajiem slimniekiem.   Uz šodienu programma “Spēka Avots” ir vienīgā, kas nodrošina onkoloģisko slimnieku psihosociālo rehabilitāciju. Tā kā Biedrības darbība, ieskaitot minēto programmu, tiek finansēta no ziedojumiem un dalības projektos, onkoloģisko slimnieku iespējas saņemt sev finansiāli pieejamu psihosociālo rehabilitāciju, šobrīd ir atkarīgas no privātpersonu ziedojumiem.  Atbilstoši likuma 13.panta 23.daļai, īstenojot deleģēto uzdevumu, Biedrība atrodas Labklājības ministrijas funkcionālā pārraudzībā, nodrošina piešķirto valsts budžeta līdzekļu racionālu izlietojumu un kontroli, administrēšanas izdevumiem izlietojot ne vairāk kā 10 procentus no šo pakalpojumu nodrošināšanai piešķirtajiem valsts budžeta līdzekļiem. Šo pienākumu izpildes nodrošināšanai Biedrība ir tiesīga izdot administratīvos aktus. Saskaņā ar noteikumu projektu Labklājības ministrija slēdz ar Biedrību līgumu par deleģēto uzdevumu izpildes kārtību. Līgumā iekļauj pakalpojuma finansēšanas nosacījumus, pakalpojuma nodrošināšanas pārraudzības un informācijas aprites kārtību, finanšu un statistikas pārskatu iesniegšanas noteikumus un citus pakalpojuma sniegšanai būtiskus noteikumus.  Noteikumu projekts atbilstoši likumā noteiktajam deleģējumam definē personu grupu, kas ir tiesīga par valsts budžeta līdzekļiem saņemt psihosociālās rehabilitācijas pakalpojumu - personas, kurām onkoloģiskas slimības rezultātā iestājusies invaliditāte vai prognozējama invaliditāte un personas izvēlēts viens ģimenes loceklis (tuvinieks, kas var būt arī paziņa, draugs, uzticības persona). Tāpat noteikumu projekts nosaka pakalpojuma veidu – 6 dienu rehabilitācijas kursu (nodarbības) ar izmitināšanu.  Noteikumu projekts paredz maksimālo personu skaitu pakalpojuma vienlaicīgai saņemšanai– 24 personas, kā arī nosaka minimālo personu skaitu pakalpojuma vienlaicīgai saņemšanai kursā – 14 personas. Grupu terapijas veiksmīgai norisei pakalpojumu saņemošās personas tiek sadalītas grupās līdz 12 personām vienā grupā.  Noteikumu projekts nosaka arī:   1. pakalpojuma pieprasīšanas kārtību, iesniedzamos dokumentus un informāciju; 2. pakalpojuma piešķiršanas, pārtraukšanas un izbeigšanas nosacījumus, kā arī gadījumus, kad pakalpojuma piešķiršana var tikt atteikta; 3. Biedrības pienākumus pakalpojuma sniegšanā un pakalpojuma sniegšanai piesaistāmos speciālistus; 4. Biedrības kā valsts deleģētā uzdevuma izpildītāja pienākumus un veicamās darbības.   Atbilstoši likuma 17. panta otrās daļas deleģējumam noteikumu projekts nosaka arī Biedrībai kā sociālā pakalpojuma sniedzējam izvirzītās prasības.  Noteikumu projekta noslēguma jautājumos noteikts, ka sistēmā SPOLIS Biedrība noteikumos noteiktos pienākumus uzsāks pildīt pēc attiecīgās SPOLIS funkcionalitātes darbības uzsākšanas, bet līdz tam pakalpojuma uzskaiti veiks un pārskatus sniegs atbilstoši līgumā par deleģēto uzdevumu veikšanu noteiktajam.  Noteikumu projektā noteikts, ka noteikumi stājas spēkā 2018.gada 1.janvārī. |
| 3. | Projekta izstrādē iesaistītās institūcijas | Noteikumu izstrādē tika iesaistīta Biedrība, kura jau vairākus gadus nodrošina psihosociālā atbalsta sniegšanu pēc ārstēšanas kursa beigām personām ar onkoloģisku slimību un viņu ģimenes locekļiem. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar onkoloģisku slimību pēc ārstēšanas kursa beigām un viņu ģimenes locekļi (tuvinieki).  Saskaņā ar Veselības un darbspēju ekspertīzes ārstu valsts komisijas datiem, 2015. gadā Latvijā 3668 personām (37 bērni, 3631 pilngadīgas personas) pirmreizēji noteikta invaliditāte, kuras cēlonis ir onkoloģiska slimība. 1404 no tām bija vecumā no 18 līdz 60 gadiem.  Saskaņā ar biedrības „Dzīvības koks” novērojumiem, aptuveni 30% no onkoloģisko slimnieku nepieciešams psihosociālais atbalsts, lai varētu sadzīvot ar savu diagnozi un adaptēties slimības ārstēšanas radītajām sekām, tomēr tikai 30% no viņiem ir gatavi atzīt šāda atbalsta nepieciešamību, un motivēti to saņemt. Tādējādi sākotnēji pakalpojumu varētu būt gatavi saņemt apmēram 720 onkoloģisko slimnieku un viņu izvēlētu ģimenes locekļu gadā. Pakalpojumam iegūstot atpazīstamību, saņēmēju skaits nākamajos gados varētu pieaugt līdz apmēram 900 personām gadā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums tiešā veidā neietekmē tautsaimniecību. Netiešā ietekme – sagaidāms, ka psihosociālās rehabilitācijas pakalpojumu saņēmušas personas spēs ne tikai ātrāk reintegrēties sabiedrībā, bet arī ātrāk pilnvērtīgi atgriezties darba tirgū.  Biedrībai, kā pakalpojuma sniedzējam, atbilstoši noteikumu projektam ir pienākums uzkrāt datus par pakalpojumu pieprasījušajām personām un saņēmušajām personām. Tāpat biedrībai tiek noteikts pienākums sniegt regulāras atskaites Labklājības ministrijai par personām sniegtajiem pakalpojumiem. |
| 3. | Administratīvo izmaksu monetārs novērtējums | Saskaņā ar Biedrības prognozi personu onkoloģisko slimnieku skaits, kas pieprasīs pakalpojumu būs līdz 900 personām gadā.  Paredzams, ka datu uzkrāšanu veiks Biedrības speciālists, patērējot vidēji 25 minūtes (0,33h) informācijas apkopošanai un ierakstu veikšanai par vienu personu.  Šobrīd datu uzkrāšanu un apstrādi veic viens no Biedrības biedriem, par to nesaņemot samaksu un patērējot apmēram 0,5 h laika uz informācijas ievadi un sazināšanos ar pakalpojuma pieprasītājiem. Tiek pieņemts, ka, uzsākot pakalpojuma nodrošināšanu par valsts budžeta līdzekļiem, datu uzkrāšanu veicošā speciālista darba stundas samaksas likme speciālistam būs 7 *euro.*  Ar datu uzkrāšanu saistītās administratīvās izmaksas biedrībai:  900 x 0,33 x 7 = 2079 *euro* gadā  Saskaņā ar ministrijas prognozi Biedrībai gadā nāksies iesniegt līdz 25 dažāda periodiskuma (mēneša, ceturkšņa, gada) pārskatus un atskaites (19 obligātas un 6 pēc vajadzības).  Šobrīd Biedrība šāda veida atskaites un pārskatus neveido. Tiek pieņemts, ka, uzsākot pakalpojuma nodrošināšanu par valsts budžeta līdzekļiem, atskaites veidos tas pats speciālists, kurš uzkrāj un apstrādā datus par personu un ka viena pārskata aizpildīšanai un pārbaudei vidēji nepieciešamas 1,5 stundas.  Ar atskaišu un pārskatu sagatavošanu saistītās administratīvas izmaksas Biedrībai 25 x 1,5 x 7=262,50 *euro*  Kopējās administratīvās izmaksas biedrībai:  2079+262,50=2341,50 *euro*. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| **1. Budžeta ieņēmumi:** |  |  |  |  |  |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** |  |  | **317 390** | **300 104** | **335 069** |
| 2.1. valsts pamatbudžets  *05.01.00 „Sociālās rehabilitācijas valsts programma”*  *97.01.00 “Labklājības nozares vadība un politikas plānošana”* |  |  | *240 620*  *76 700* | *275 584*  *24 520* | *310 549*  *24 520* |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **- 317 390** | **-300 104** | **-335 069** |
| 3.1. valsts pamatbudžets  *05.01.00”„Sociālās rehabilitācijas valsts programma”*  *97.01.00 “Labklājības nozares vadība un politikas plānošana”* | *0*  *0* | *0*  *0* | *-240 620*  *-76 700* | *-275 584*  *-24 520* | *-310 549*  *-24 520* |
| 3.2. speciālais budžets | ***0*** | ***0*** | ***0*** | ***0*** | ***0*** |
| 3.3. pašvaldību budžets | ***0*** | ***0*** | ***0*** | ***0*** | ***0*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | |
| 6.1. Detalizēts ieņēmumu aprēķins | *Nav* | | | | |
| 6.2. Detalizēts izdevumu aprēķins | Sākot ar 2018. gada 1.janvāri tiks ieviests jauns pakalpojums “Psihosociālo rehabilitācija onkoloģiskajiem slimniekiem un viņu ģimenes locekļiem”.  **2018.gads**  Rezultatīvais rādītājs: pakalpojuma saņēmēji – 720 personas.  Kopējais nepieciešamais finansējums pakalpojuma ieviešanai **gadā 317 390.00 euro:**   1. pakalpojumam “Psihosociālo rehabilitācija onkoloģiskajiem slimniekiem un viņu ģimenes locekļiem” 240 620.00 euro. Izdevumi attiecināmi uz apakšprogrammu 05.01.00 “Sociālās rehabilitācijas valsts programma”. Detalizētu aprēķinu skat. pielikumā Nr.1 “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem" plānotais nepieciešamais finansējums pirmajā ieviešanas gadā un turpmākajos gados”; 2. informācijas sistēmā SPOLIS moduļa izveidošanai, kurā tiek ievadīta informācija par pakalpojuma saņēmējiem, gatavotas atskaites un tiek nodrošināta informācijas uzkrāšana par pakalpojuma rezultatīvajiem rādītājiem 51 000.00 euro. Izdevumi attiecināmi uz apakšprogrammu 97.01.00. “Labklājības nozares vadība un politikas plānošana”. Aprēķinu skat. pielikumā Nr.1. “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem" plānotais nepieciešamais finansējums pirmajā ieviešanas gadā un turpmākajos gados”; 3. Darba vietas uzturēšanas izdevumi pakalpojuma ieviešanas gadā 3 870.00 euro, turpmākajos gados ik gadu 2 620.00 euro. Pakalpojuma ieviešanas gadā papildu izdevumi 1250 euro apmērā datora (sistēmbloka), monitora un programmatūras nodrošināšanai vienai amata vietai (788,92 euro (sistēmbloks) + 170,61euro (monitors) + 235,95 euro (Microsoft Office licence) + 54,45 (Tilde birojs licence)). Turpmākajos gados ik gadu 2620 euro darba vietas uzturēšanas izdevumu segšanai (telpu apsaimniekošanas pakalpojumiem, komunāliem maksājumiem, un citām ar darba vietu uzturēšanu saistītām izmaksām) (vidēji gadā 2 620 euro uz 1 darba vietu (1 (amata vieta) x 12(mēneši) x 218.33 euro mēnesī/1darbinieks = 2 619.96 euro)); 4. darba samaksa Labklājības ministrijas speciālistiem par pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu 19 087.00 euro (1.0 slodze x 1287.00 euro x 12 mēn x 23.59% (Mēnešalga atbilstoši 10.mēnešalgu grupai MK 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību") un Valsts un pašvaldību institūciju amatpersonu un darbinieku atlīdzības likumā noteikto sociālo garantiju nodrošināšanai 2 813 euro. Izdevumi vienas amata vietas nodrošināšanai attiecināmi uz apakšprogrammu 97.01.00. “Labklājības nozares vadība un politikas plānošana”. Detalizētu aprēķinu skat. pielikumā Nr.7 “Darba samaksa un sociālās garantijas Labklājības ministrijas speciālistiem par pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu”.   **2019. gads**  Rezultatīvais rādītājs: pakalpojuma saņēmēji – 840 personas.  Kopējais nepieciešamais finansējums pakalpojuma ieviešanai **gadā 300 104.00 euro:**   1. pakalpojumam “Psihosociālo rehabilitācija onkoloģiskajiem slimniekiem un viņu ģimenes locekļiem” 275 584.00 euro. Izdevumi attiecināmi uz apakšprogrammu 05.01.00 “Sociālās rehabilitācijas valsts programma”. Detalizētu aprēķinu skat. pielikumā Nr.1 “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem" plānotais nepieciešamais finansējums pirmajā ieviešanas gadā un turpmākajos gados”; 2. Darba vietas uzturēšanas izdevumi 2 620.00 euro (telpu apsaimniekošanas pakalpojumiem, komunāliem maksājumiem, un citām ar darba vietu uzturēšanu saistītām izmaksām) (vidēji gadā 2 620 euro uz 1 darba vietu (1 (amata vieta) x 12(mēneši) x 218.33 euro mēnesī/1darbinieks = 2 619.96 euro)); 3. darba samaksa Labklājības ministrijas speciālistiem par pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu 19 087.00 euro (1.0 slodze x 1287.00 euro x 12 mēn x 23.59% (Mēnešalga atbilstoši 10.mēnešalgu grupai MK 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību") un Valsts un pašvaldību institūciju amatpersonu un darbinieku atlīdzības likumā noteikto sociālo garantiju nodrošināšanai 2 813 euro. Izdevumi vienas amata vietas nodrošināšanai attiecināmi uz apakšprogrammu 97.01.00. “Labklājības nozares vadība un politikas plānošana”. Detalizētu aprēķinu skat. pielikumā Nr.7 “Darba samaksa un sociālās garantijas Labklājības ministrijas speciālistiem par pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu”.   **2020. gads ( un turpmākie gadi)**  Rezultatīvais rādītājs: pakalpojuma saņēmēji – 960 personas.  Kopējais nepieciešamais finansējums pakalpojuma ieviešanai **gadā 335 069.00 euro:**   1. pakalpojumam “Psihosociālo rehabilitācija onkoloģiskajiem slimniekiem un viņu ģimenes locekļiem” 310 549.00 euro. Izdevumi attiecināmi uz apakšprogrammu 05.01.00 “Sociālās rehabilitācijas valsts programma”. Detalizētu aprēķinu skat. pielikumā Nr.1 “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem" plānotais nepieciešamais finansējums pirmajā ieviešanas gadā un turpmākajos gados”; 2. Darba vietas uzturēšanas izdevumi 2 620.00 euro (telpu apsaimniekošanas pakalpojumiem, komunāliem maksājumiem, un citām ar darba vietu uzturēšanu saistītām izmaksām) (vidēji gadā 2 620 euro uz 1 darba vietu (1 (amata vieta) x 12(mēneši) x 218.33 euro mēnesī/1darbinieks = 2 619.96 euro)); 3. darba samaksa Labklājības ministrijas speciālistiem par pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu 19 087.00 euro (1.0 slodze x 1287.00 euro x 12 mēn x 23.59% (Mēnešalga atbilstoši 10.mēnešalgu grupai MK 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību") un Valsts un pašvaldību institūciju amatpersonu un darbinieku atlīdzības likumā noteikto sociālo garantiju nodrošināšanai 2 813 euro. Izdevumi vienas amata vietas nodrošināšanai attiecināmi uz apakšprogrammu 97.01.00. “Labklājības nozares vadība un politikas plānošana”. Detalizētu aprēķinu skat. pielikumā Nr.7 “Darba samaksa un sociālās garantijas Labklājības ministrijas speciālistiem par pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu”.   *Amata vieta tiks nodrošināta esošo amata vietu ietvaros, veicot amata vietas pārdali nozares ietvaros, nepalielinot nozarei piešķirto kopējo amata vietu skaitu.* | | | | |
| 7. Cita informācija | Jautājums par papildu valsts budžeta līdzekļu piešķiršanu 2018., 2019. un 2020.gadam skatāms Ministru kabinetā kopā ar visu ministriju un citu centrālo valsts iestāžu papildu nepieciešamā finansējuma pieprasījumiem likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” sagatavošanas un izskatīšanas procesā atbilstoši valsts budžeta finansiālajām iespējām. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši 2009.g.25.augusta Ministru kabineta noteikumu Nr. 970 „ Sabiedrības līdzdalības kārtība attīstības plānošanas procesā” 13. punktā noteiktajam noteikumu projekts ir publicēts Labklājības ministrijas tīmekļa vietnē sadaļā „LM dokumentu projekti”, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Noteikumu projekts un tā anotācija 18.04.2017. ievietots ministrijas tīmekļa vietnē publiskajai apspriešanai.  Papildus ministrijas tīmekļa vietnē ievietotā noteikumu projekta un tā anotācijas redakcija nosūtīta Biedrībai. |
| 3. | Sabiedrības līdzdalības rezultāti | Līdz 2017.g. 3. maijam iebildumi vai priekšlikumi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrība  Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumiem nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

Anotācijas IV un V sadaļa - projekts šīs jomas neskar.

Labklājības ministrs J.Reirs

Masejeva, 67021667

[Anda.Masejeva@lm.gov.lv](mailto:Anda.Masejeva@lm.gov.lv)

Sandra Strēle, 64331831

[Sandra.Strele@lm.gov.lv](mailto:Sandra.Strele@lm.gov.lv)

1. http://www.vmnvd.gov.lv/lv/420-kliniskas-vadlinijas/klinisko-vadliniju-datu-baze/reistrtas-2014gad [↑](#footnote-ref-1)
2. http://www.vmnvd.gov.lv/lv/420-kliniskas-vadlinijas/klinisko-vadliniju-datu-baze/registretas-2015gada [↑](#footnote-ref-2)